LidanRubinov/Halacha-QA huggingface dataset:
שאלה: קריעה על חורבן: אם רואים את כיפת הסלע ממרחק גדול (פעם ראשונה ב-30 יום)- קורעים? לדוגמא- מארמון הנציב, או מגוש עציון.
תשובה: לך אין שום בעיה בכיפת הסלע. זה מבנה נוי המשמר את אבן השתיה. הוא מבנה יפה, אינו משמש לפולחן ולענד ראוי לשמרו. לגבי קרקעית הר הבית יש שתי דעות: 1. הפשוטה כדעת מו"ר הרב צביהודה זצ"ל, ורוב הרבנים הראשיים לדורותיהם - מאז מלחמת ששת הימים אין לקרוע כיון שחזר לשם שלטון יהודי. העובדה שהמוסלמים שולטים שם היא מכוחו ומכך ששליטי המדינה היהודית נותנים להם לעשות זאת. בכל רגע ניתן ורצוי וחובה לבטל את שררתם שם. (אחת ההוכחות היא שמדינה ישראל קובעת גם לגבי מוסלמים מי יעלה להר הבית ומאיזה גיל ומין וכד ). 2. דעה שניה, בד"כ מצדיקים שאינם מאמינים במשמעות של מדינה ישראל כשלב בגאולה, היא שגם קיום צריך לקרוע כאשר רואים את מקום המקדש (קרקעית ההר) אני מיצר מאד על כך שהמשרד הרשמי של מדינה ישראל, ראשית צמיחת גאולתנו, התחיל לאחרונה להפיץ בחוברות את הדעה השניה. בציפיה לישועה, להשלמת הגאולה, למימוש מלא של שלטון יהודי בהר הבית ולבניית המקדש במהרה דוד לוי 098987548
שאלה: הלכה: יש לי כמה שאלות אשמח לקבל תשובה עליהן מראש. 1)האם מותר בימי בין המצרים לבנות להוריד שערות ולמרוט גבות? 2)האם בימי בין המצרים מותר לעשות פן בגלל איסור תספורת. 3)הרב בשבת אני יודעת שאסור להשמש במשחת שניים וצריך להשתמש במי פה האם מותר לצחצח בלי משחה גם אם יורד דם?.כי הדבר הזה ממש מפריע לי. 4)האם בכלל אסור להסתרק בשבת?אני לא מסרקת ואני מרגישה ממש מכוערת? מראש מעיין פקר.
תשובה: לשואלת 1 - מותר. כיון שזה להסיר כיעור 2 - מותר. את לא מתכוונת להוריד שיער. להיפך, את לא רוצה שזה יקרה. 3 - אם בטוח שירד דם, ספרדים מתירים ואשכנזים אוסרים. אז מה עושים? מצחצחים בעדינות, יותר חלש ממה שעושים בד"כ. כך שלא בהכרח ייצא דם, ואז מותר. אם מצחצחים בעדינות, אז גם אם קרה ויצא דם, לא עשית בכך שום איסור. אגב, להרגשה הטובה זה ודאי יספיק. 4 - כנ"ל. אם בטוח שינשרו שערות - אסור. אם מסרקים במברשת רכה, כך שלא תמיד נושרים שערות אז מותר. (אפשר לבדוק זאת ביום חול ולראות אם נשארו שערות על המברשת). אפי קיציס
שאלה: טהרה: אני לפני חתונה ב"ה, רציתי לדעת האם כאשר אני מתחילה לקחת אמצעי מניעה- ובמהלך הימים יש דימום קל שאינו מחזור, האם איני טהורה בימים אלה ואני צריכה לחכות עוד 7 נקיים ולטבול לאחריו? או שניתן לא להתייחס אליו?
תשובה: לדעתי בנושאים אלו (כולל אמצעי מניעה מיד אחרי החתונה) נכון יותר לנהל שיחה ולא לקבל תשובה כתובה. אנא התקשרי אל הקו ההלכתי הפתוח של נשמת ע"ש גולדה קושיצקי בארץ: 02-640-4343 חיוג מחו"ל: 972-2-640-4343  חיוג חינם מצפון אמריקה: 1-877-963-8938 החיוג חינם הינו שירות לציבור שנתרם ע"י חברת IDT, ספקית תקשורת בינלאומית, אינטרנט ושירותי וידיאו. שעות פעילות הקו הפתוח: ימים א -ה : 18:00-24:00 יום ו : 8:00-12:00 במוצאי שבת החל מחצי שעה לאחר צאת השבת ועד חצות.
שאלה: הנפטר: יש לי חברה מאוד טובה שסבתא שלה נפטרה לפני חודש וקצת ובמהלך החודש הזה סבתא שלה התגלתה לה בחלום ובחלום היא אמרה שראתה אותה סוחבת כיסא גלגלים ועליו כלב וכשהיא הלכה לפרשנית חלומות היא שאלה אותה אם היא סחה את הכיסא גלגלים ישר שמאלה או ימינה והיא אמרה לה ישר והפרשנית שאלה אותה אם יש לה חברה טובה עם כסא גלגלים והיא אמרה לה שכן והפרשנית אמרה לה שהיא רוצה לקחת אותה לקבר ביחד איתה. והשאלה היא האם זה ייתכן?
תשובה: וברכת ד  דברי חלומות לא מעלים ולא מורידים ואין להתייחס אליהם ובודאי לא על ידי אנשים שאינם בני תורה. זכרו את הדברים הטובים שהסבתא עשתה ואל תתעסקו בשאלות חלום שאין להם פותר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: האם מותר לי לא ללכת: נים. אני בן 14 ולאור המצב הבטחוני יש ימים שאמי מעדיפה ורוצה שלא אלך לבית הכנסת אם יהיה פתאום אזעקה והיא תיהיה לחוצה. אז השאלה האם מותר לי להישאר בבית ולהתפלל יחיד? יום טוב.
תשובה: וברכת ד  אם אתה יוצא לדברים אחרים אין להמנע לצאת לבית הכנסת, אם אינך יוצא כלל מהבית בגלל חששות נראה שאתה יכול להתפלל בבית ביחיד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הציונות הדתית ושלושת השבועות: לכבוד הרב בעבות וויכוח שהיה לי עם אישה חרדתית רציתי לדעת מה בדיוק הדיעה של רבני הציבור הדתי לאומי לגבי שלושת השבועות?מה הן בדיוק אומרות,ולמה כל השמחה והראייה במדינת ישראל-כראשית צמיחת גאולתינו לא סותרת אותן?
תשובה: ביחס לשלשת השבועות, המתיחסות לאיסור ה התגרות באומות  נכתב הרבה בענין. יש שלש תשובות מרכזיות שכל אחת לחוד מספיקה. קודם כל, שלשת השבועות לא הובאו להלכה לא ברמב"ם ולא בשולחן ערוך, כך שאין כל הכרח שאכן יש להן משמעות הלכה למעשה. דבר שני, הגויים בעצמם הרשו לנו להקים מדינה, וממילא אין בכך כל מרידה שהיא. דבר שלישי, אמנם אנו התחייבנו שלא למרוד באומות, אבל גם האומות התחייבו שלא לשעבד אותנו יותר מדי. אחרי השואה הנוראה, אין שום ספק שהגויים הפרו את הבטחתן ואם כן, גם אנחנו פטורים מהחיוב כלפיהם. ברכה והצלחה טוביה tsbias1 gmail.com
שאלה: גיור ונישואין: אני נולדתי באוקראינה ואומצתי ע"י הורים יהודיים ועברתי גיור בגיל חודש. שאלתי האם אוכל להתחתן כדין? ישלי מסמכים מהרבנות הראשית ומסמכים והכל.
תשובה: לך אקדים ואומר שמי שיתחתן איתך יקיים בכל יום מצווה נוספת מהתורה: בנוסף לאהבה לבעל לאשה הוא גם יקיים מצווה מהתורה של  אהבת הגר. מצווה מהתורה לאהוב את הגר החל מהרגע שהוא התגייר (לפני רגע הגיור אין מצוה כזו ויש לכבדו ככל אדם שאינו יהודי) אם הגיור שלך מוכר על ידי הרבנות הראשית - תוכל להתחתן. אם הגיור אינו מוכר תצטרך לעבור  בירור יהדות  קצר בבית הדין הרבני. (ניתן ורצוי לעשות זאת מוקדם ככל שניתן) לכהן נאסר להתחתן עם גיורת (בת) - ולכן אם את בת לא תוכלי להתחתן עם כהן כיון שלו אסור להתחתן איתך ובציפיה לישועה דוד לוי לבירור נוסף 098987548
שאלה: חובת מעשר כספים: לפני השאלה אני רוצה להדגיש שאני חילוני - מסורתי שגר ברמת גן ויש לי מסעדה מצליחה. לאחרונה הרווחתי סכומים יפים כ12 אלף נטו בחודש והחלטתי לתרום מעשר לבתי תמחוי. המדינה מזכה 35 מהתרומה והחלטתי לתרום גם את ה35 שהמדינה מחזירה על התרומה כלומר במקום 1200 שקלים תרומה 1620 שקלים האם לפי התורה זה נחשב תרומה של 13.5 או רק 10 אשמח לתשובתך דני
תשובה: וברכת ד  יישר כח. אם אתה יכול לקבל בצורה ודאית את ההחזר, אז אפשר להחשיב את ההחזר ככסף מעשר, אבל אם אין ודאות שתקבל החזר (בגלל בעיות ביריוקרטיות ותקנות) אז אין להחשיב את ההחזר הצפוי כמעשר כספים מכיוון שלא ברור שיגיע. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: סוכות: יש לי פרגולה וברצוני להקים בה הצללה שתשמש גם כסכך לסוכה. שאלתי, 1. האם גליל מוטות במבוק כשמקשר בין מוטות הבמבוק חוט ברזל, כשר כסכך? 2. אם לא, אם אוציא את החוט ברזל המקשר בין המוטות האם זה יכשיר את המוטות כסכך? 3. מה יכול להיות הרוחב המקסימלי של כל קורה בפרגולה כדי שתהיה סוכה כשרה? (האם 44 ס"מ בין קורה לקורה, זה תקין?) אודה על תשובה בהקדם.
תשובה: וברכת ד  1. לכתחילה אין לסכך בקני במבוק המחוברים בברזל. 2. נראה שהוצאת החוטים תועיל. 3. עדיף שהקורה תהיה פחות מג  טפחים 24 ס"מ. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: האם צריכים להיות טבעונים?:. אני רציתי לשאול לגבי אכילת בשר ומוצרי חלב. בזמן האחרון אני שומעת הרבה על המושג טבעונות.והרבה נימוקים לעניין הזה, ואני בחורה דתייה מאוד ורציתי לדעת האם זה באמת נכון שכשאשר אנו אוכלים בשר או כל חיה שמור לאכילה על פי ההלכה או שותים חלב,האם אנו לא פוגעים בחיות? כי אני יודעת שבשחיטה שהיא על פי ההלכה אני מכאיבים כמה שפחות. בקיצור רצייתי לברר לגבי אכילת בשר ומוצרי חלב על פי ההלכה. אשמח אם תתיחסו בתשובתכם לעניין של הסבל של החיות. בה תזכו למצווות!!
תשובה: לך עצם צריכת מוצרים מן החי היא בודאי מותרת על פי ההלכה וכמו שכתבת - השחיטה לא מכאיבה לחיות וגם לא חליבת החלב וכן הלאה. אמנם, כל זה נכון במשק חקלאי  קטן  כמו שהיה באלפי שנה האחרונות. בעולם המודרני שלנו, צריכת אותן מוצרים קשורה בגרימת סבל רב לחיות מכל מיני סיבות - תעשית המזון משקיעה הרבה מאד בשיפור האוכל מצד אחד, ומצד שני, היא פחות מקפידה על סבל החיות. כמובן שזה מאד תלוי בסוג המוצרים, והסבל של התרנגולות מטילות הביצים הוא אחר מסבל הפרות ברפת וכן הלאה. אותו סבל נעשה לצורך בני האדם ולכן אין בו איסור. מותר על פי ההלכה לגרום סבל לבעל חי לצורך רווחת האדם. יחד עם זה, יש הנוהגים  ממידת חסידות  להזהר מכך ולהמנע מכך בפרט במקרים בהם הסבל הוא רב מאד. כאמור, אין בזה חיוב על פי ההלכה, אלא כל אחד עושה את החשבון שלו. יש מי שמהדר במצות ציצית, יש מי שמהדרת בצניעות, ויש מי שמהדר ב צער בעלי חיים. כל ההידורים יפים וחשובים ובלבד שהם לא יגרמו להסתכל בעין רעה על מי שאינו מהדר, חס וחלילה. כמו כן, כמו בכל הידור, יש לודא שההידור לא גורם לנזקים כל שהם. בהידור של  טבעונות  יש חשש לנזקים בריאותיים ולכן צריך לעשות זאת תוך ייעוץ תזונתי רפואי מגורמים מוסמכים. ברכה והצלחה טוביה tsbias1 gmail.com
שאלה: ירקות עלים בזיליקום: קניתי בזיליקום של חברת מרינה מהדרין. האם היא ר?
תשובה: תשובה לשאלתך ניתן למצוא בקישור הבא:
שאלה: ברכת שהחיינו: האם יש ברכת שהחיינו על הפרי פסיפלורה Passiflora
תשובה: לשואל מברכים שהחיינו. אפי קיציס
שאלה: השכרה לזוג יהודי וגויה (אולי): אנו משכירים דירה. מבין כל המועמדים (הלא רבים), הכי רלוונטי וכדאי לנו הוא זוג שהגבר יהודי והאישה גויה (אולי - לא ביררנו אם התגיירה) האם מותר להשכיר להם את הדירה? הערה נוספת - גם שאר המועמדים הם רוסים שאין לנו מושג לגבי יהדותם.
תשובה: וברכת ד  אפשר להשכיר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: להסתפר בשלושת השבועות: האם מותר לבנות להסתפר בשלושת השבועות? או שהאיסור חל רק על בנים?
תשובה: וברכת ד  האיסור גם על נשים כבנים, אלא שיש מקרים מיוחדים שמקילים לנשים (טבילה, ביוש וכדו ). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בקשר לימים הללו בין המיצרים: בס ד עכשיו בימים אלו אסור לשמוע שירים,ללכת לים ברכה. ועוד כמה דברים. השאלה שלי היא: אם מותר ללכת לראות סרט בקולנוע? האם זה מותר בימים אלו? אשמח לתשובה וגם להסבר מדוע. :)
תשובה: וברכת ד  אם בסרט אין בעיות צניעות ואין מוזיקה שמחה. אפשר לראות אם הוא מביא תועלת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מצלמה: השאלתי מצלמה מחברה. במהלך בשימוש המבך החיצוני נשבר. שליתי למספר מקומות לתיקון אבל כולם דורשים מדו כמו מחיר של מצלמה חדשה. האם זה ר שאחזיר את המצלמה לחברה שלי (היא עובדת רק המסך שבור) בתוספת כסף פיצוי אם זה מקובל עליה?
תשובה: בדיני ממונות אדם יכול למחול על כספו וכך כל מה שתסכמו ביניהם יהיה מקובל. בתנאי שהסיכום יהיה בלי לחץ וברצון מלא של שני הצדדים. עייני דיון יותר רחב בנושא
שאלה: קביעת מזוזה: עברנו מקום עבודה לפני מעל לחודש.קבענו מזוזות רק בחדרים הפנימיים.בכניסה תלינו בית מזוזה ריק- (למראית עין)כי רצינו לקבוע מזוזה ברב עם. הדבר נמנע מאתנו בעקבות "צוק איתן". שאלתי-האם יש לקבוע מזוזה מיד?או שמותר לדחות את קביעה של דלת הכניסה עד למועד חנוכת המקום באופן רשמי?
תשובה: וברכת ד  יש להשתדל להניח מיד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כיבוד הורים: היי אבא שלי ביקש שאם יש אזעקה באמצע הלילה לא להעיר אותו, מה לעשות האם להעיר אותו כי זה פיקוח נפש??
תשובה: נראה לי שמצד הדין אינך יכול להעיר אותו מפני שזה לא פיקוח נפש ודאי. אבל אתה יכול להסביר לו שהעובדה שהוא לא מגיע למרחב מוגן מאוד מדאיגה את המשפחה ולכן אתה מבקש שיקום ויבא אתכם לא בגללו אלא למענכם, כדי להקל על המשפחה.
שאלה: תשעת הימים: ידוע לי כי אסור לסרוג כיפה ב9 הימים. במפגש משפחתי שהתקיים השבוע הגיע חייל, בן משפחה לחופשה. הוא סיפר לנו כי חיילי הגדוד בו הוא משרת ביקשו כיפות סרוגות. נרתמנו בנות המשפחה לסרוג כיפות בצבע החייל. האם במצב כזה יש אפשרות לסריגה ב9 הימים?
תשובה: לך בתשעת הימים שמר"ח אב - אנו מתאבלים על חורבן בית המקדש ולצורך כך אסרו חכמים הוא לסרוג בימים אלו. עם ישראל ובראשם חיילנו נלחמים כדי לקדם אותנו לבנין בית המקדש. מלחמתם היא על ייחוד השם (כמפורש בהלכות מלכים לרמב"ם לגבי כל מלחמות ישראל). כדי לסייע למי שנלחם על ייחוד השם אין להקל בהקלות בהלכה ובדאי לא בהלכות זכירת בית המקדש ולכן אין לסרוג להם כיפה בימים אלו (ניתן לסרוג עד צאת הכוכבים של יום ראשון כט תמוז) סיכום 1. אין לסרוג כיפה בימים אלו ובודאי לא למען הלוחמים. 2. כיפה שנסרגה בימים אלו עלולה שלא להטיב עם הלוחם למען שמו יתברך. 3. אם סורגים עדיף שלא לתת אותה ללוחמים ואם נותנים לאחרים ראוי ליידע את המקבל על כך. בציפיה לישועה ותזכו למצוות דוד לוי 098987548
שאלה: לידה בתשעת הימים: בהריון בחודש מתקדם, צפויה ללדת בעזרת השם בסוף אוגוסט אולם בשבוע האחרון מאושפזת בשל צירים מוקדמים, ויש סיכוי ללידה מוקדמת. עד כה לא קנינו כלום לקראת הלידה כמו ביגוד ראשוני, בקבוקים, וכו. כי רצינו לחכות לאחר תשעה באב. מה במידה ואכן תהיה לידה מוקדמת במהלך תשעת הימים? מותר לקנות דברים לקראת הלידה? ושבוע טוב לכל עם ישראל
תשובה: וברכת ד  מה שכבר צריך קונים גם בתשעת הימים, אבל אם אין צורך אלא עתידי כדאי לחכות אחר תשעה באב. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ששת ימי בראשית - הרמב"ן: ושבוע טוב ישנה טענה רווחת כי ששת ימי בראשית היו למעשה תקופות זמן ארוכות שלא בפרק זמן רגיל. (אפשר למצוא דעה זו ברב קוק וכמו כן בספרו הנודע של פרופסור נתן אביעזר "בראשית ברא") שאלתי היא כיצד הדברים מסתדרים עם פרושו של הרמב"ן לבראשית פרק א פסוק ג? הוא כותב כך "לא אמר "ויהי כן", כאמור בשאר הימים, לפי שלא עמד האור בתכונה הזאת כל הימים כשאר מעשה בראשית. ויש לרבותינו בזה מדרש בסוד נעלם. ודע, כי הימים הנזכרים במעשה בראשית היו בבריאת השמים והארץ ימים ממש, מחוברים משעות ורגעים, והיו ששה כששת ימי המעשה, כפשוטו של מקרא: ובפנימיות העניין יקראו "ימים" הספירות האצולות מעליון, כי כל מאמר פועל הוויה תקרא "יום". והיו ששה, כי לה הגדולה והגבורה, והמאמרים עשרה, כי הראשונות אין שם "יום" נתפס בהם. והפירוש ור הכתובים בזה נשגב ונעלם, ודעתנו בו פחות מטפה מן הים הגדול
תשובה: התאור של התורה את מעשה בראשית הוא תמציתי מאוד. לכן הדברים ניתנים לפרושים רבים. הפרוש שכל יום בבריאה מציין תקופה ארוכה אכן לא מתאים לדברים הללו של הרמב"ן. אבל הרמב"ן בעצמו מביא בהמשך דבריו (כפי שאתה מצטט) פירוש אחר על פי פנימיות התורה - כל יום מציין ספירה באצילות. בהמשך הרמב"ן מביא גם פירושים נוספים. אפשר לסכם ולומר שהרמב"ן הבין בעצמו שהדברים עמוקים ורחבים ולכן מלבד הפירוש הראשון הוא הביא פירושים נוספים. כך צריך להתייחס גם לפירוש שמביא פרופ  נתן אביעזר על פי הרב קוק.
שאלה: נר הבדלה: אני חוזרת בתשובה ולא כ"כ יודעת מתי צריך לכבות את נר ההבדלה. האם אפשר לכבות את נר ההבדלה בכוסית מים לפני סיום ההבדלה (לפני שאומרים " המבדיל בין קודש לחול)? (הנר מטפטף, מוצאי השבת הזו בעקבות חשש מהנר כיביתי מהר בתוך כוס מים ואח"כ חשבתי שאולי זאת עבירה מה שעשיתי)
תשובה: וברכת ד  בזמן ח ברכת הנר לא הייתה צמודה כלל להבדלה, אלא ברכו את הברכה בכל מקום. בימינו אנו מצמידים ומכבים את הנר רק לאחר ברכת המבדיל בין קודש לחול, ויש לנהוג כמנהג המדינה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הקדשה על מעיל לס"ת ועצי חיים: שבוע טוב, משפחתי עומדת להכניס בשעה טובה ס"ת לע"נ סבי וסבתי ורציתי לקבל ייעוץ לגבי נוסח ההקדשה על המעיל ועל עצי החיים. למיטב ידיעתי נהוג שהנוסח כולל את שם הנפטר ושם אביו, שם הנפטרת ושם אביה. כיוון שסבי ואביו וכן אביה ואמה של סבתי (שנפטרה בארץ) עלו כולם בסערה השמיימה בשואה, חלק מהמשפחה מעוניין להוסיף את שמות האימהות להקדשה בעוד שחלק אחר מתנגד בטענה שאין זה מקובל וזה נוגד את אורח חייהם של המונצחים ע"ה. שאלותיי הן: - האם זה באמת כל כך לא מקובל? - האם יש הלכה בעניין? - האם זה מנהג בלבד ובנסיבות שצוינו דווקא ייחשב לכבוד ולהנצחה ראויה?
תשובה: לך, אני חושב שנכון להוסיף את הנרצחים בשואה במקומות כאלו. לא הבנתי מה לא מקובל ומדוע זה נוגד את אורח חייהם? לפעמים מסתירים זה אנשים התורמים בסתר ואין באורח חייהם לפרסם את תרומתם - כאן זו לא הדוגמא, הם לא התורמים ואם הם לא קבורים בישראל או אולי לא קבורים בכלל - לדעתי זו הנצחה מסוימת. יש מצבים בהם לא רוצים להזכיר אנשים שנפטרו בגיל צעיר כדי לא לצער את מי שרואה את השמות. במקרה שלכם זה לא שייך שהרי יש מצווה לעורר את האנשים לנקמה בגויים (הנאצים) ומסיבה זו משנים דיני קבורה של מי שנרצחו בהיותם יהודים, כדי לעורר את רגש הנקמה. אתם גם לא חושבים לציין את גילם כך שגם שיקול זה לא קיים במקרה שלכם. סיכום לענ"ד זה כבוד לאלו שנספו בשואה וגם למי שנפטר בארץ לציין אותם דוד לוי לבירור נוסף ניתן להתקשר אלי הביתה 098987548
שאלה: דברים שהועלו בשבת: לכבוד הרב! רציתי לשאול האם מותר לקרוא או לצפות בדברים שהועלו לאינטרנט בשבת?
תשובה: עיין בקישור בפרקים ז - ח
שאלה: מילואעוף: האם בחברת מילו עוף כל המוצרי בשר טובים או שיש כמה פסי ייצור? אני קונה באינטרנט בשופרסל וקשה לראות את ההכשר.
תשובה: יש להם שני פסי יצור. עוף וחלקי עוף הודו וחלקי הודו כולם אותה רמת כשרות וכולם באים כרגע(מנחם אב תשע"ד) במגשים ירוקים עם סמל של מילועוף.
שאלה: תשעת הימים: אני מבקשת לדעת האם מותר, במהלך תשעת הימים, לבקר במוזיאון, או לבקר בתערוכה? מראש
תשובה: וברכת ד  באופן כללי אדם צריך לדאוג של יסיח דעתו מהאבלות. אבל אם יש צורך למען הילדים וכדו  או שממילא לא יתעסק באבלות, אפשר ללכת למוזיאון ו או תערכות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מטיפים לנו ולא מקיימים בעצמם: אהלן, משהו שלאחרונה קצת מציק לי- דעת התורה וחכמים היא כמובן למעט (עד כדי איסור) בשיחה בין בנים ובנות, חברויות בגיל צעיר וכו. אבל- יש כמה וכמה רבנים וגם דמויות תורניות כאלה ואחרות שמצאו את נשותיהם דווקא בסניף, או בטווח גילאי תיכון (ואפילו פחות). אז עולות לי מזה שתי שאלות- אחת: איך הם אומרים לנו לא לדבר בנים ובנות ולא לפתח קשרים כשהם בעצמם עשו את זה? ושתיים: אם הם עשו את זה אולי זה באמת לא כל כך נורא, הרי הם חיים עם הנשים שלהם באושר? :)
תשובה: אהלן, משהו שלאחרונה קצת מציק לי- דעת התורה וחכמים היא כמובן למעט (עד כדי איסור) בשיחה בין בנים ובנות, חברויות בגיל צעיר וכו. אבל- יש כמה וכמה רבנים וגם דמויות תורניות כאלה ואחרות שמצאו את נשותיהם דווקא בסניף, או בטווח גילאי תיכון (ואפילו פחות). אז עולות לי מזה שתי שאלות- אחת: איך הם אומרים לנו לא לדבר בנים ובנות ולא לפתח קשרים כשהם בעצמם עשו את זה? ושתיים: אם הם עשו את זה אולי זה באמת לא כל כך נורא, הרי הם חיים עם הנשים שלהם באושר? :) תארי לעצמך שאת נכנסת לגן שהוא בעצם מבוך, והמטרה שלך היא להגיע למרכז הגן, במרכז הגן יש מגדל גבוה ובו יושב צופה שרואה את כל המבוך. את יכולה ללכת לבד, בכוחות עצמך, לפעמים תגיעי למבואות סתומים ולפעמים את עלולה לחזור אחורה בטעות. עד שבסוף יכול להיות שתגיעי או שתתייאשי. ואת יכולה להיעזר בצופה שעל המגדל, הצופה יסביר לך לאן את צריכה לפנות ולאן לא כדי שלא תתקעי. בסוף לא רק שאת מגיעה אלא עשית זאת אפילו בפחות זמן ממה שהצופה שעל המגדל עשה את המבוך. (המשל בנוי על משל גן המבוכה שבספר מסילת ישרים). הנמשל, הוא כמובן עלינו ועל הרבנים. העולם שלנו הוא כמו מבוך, אנחנו לא רואים בברור את הדרך הנכונה שאנחנו צריכים ללכת בה. יכול להיות שאותם רבנים ודמויות תורניות טעו לפעמים בדרך, וגם להם יש עוד דרך ארוכה. אבל הם כבר הגיעו למקום גבוה שבו רואים הרבה יותר טוב את הדרך, לכן הם רוצים לעזור לנו! לעזור לנו שאנחנו לא נטעה וניפול בדרך לא נכונה, לא תמיד קל לנו לראות זאת, כי יש לנו ראיה יותר מצומצמת ממי שנמצא כבר במקום גבוה. הבעיה בקשר בגילאים הללו, זה לא נובע מחשש לזוגיות בעיתית בהמשך, זה אמנם יכול לגרום אבל זו לא הבעיה. זה פשוט לא הדרך הנכונה במבוך, זו דרך בעיתית שיכולה להגיע ללא מוצא או להחזיר אחורה, וגם אם מגיעים בסוף ומתקדמים, זו לא הדרך הנכונה. גיל ההתבגרות, זה גיל שבו אנחנו בונים את עצמינו את האישיות שלנו, זהו גיל שלא יחזור. קשר בין המינים הוא קשר שואב, שנכנסים אליו קשה לצאת. זה ממלא את כל העולם שלנו, ומסמא אותנו מלראות סביב, מסמא אותנו מהיכולת לראות דברים חדשים. לגדול ולהתפתח. לסיום, הרבנים לא מטיפים אלא מדריכים אותנו באהבה, מתוך רצון לעזור לנו, ולחלוק איתנו מניסיונם, שנוכל ללכת בדרך הישרה והנכונה. בהצלחה רבה. אלעד. edlivehere gmail.com
שאלה: שם לתינוק: לך כבוד הרב. בעלי ואני התבשרנו שאנו הולכים להביא לעולם בן זכר בעוד מספר חודשים. אביו של בעלי נפטר לפני שהספקתי להכירו אך ישנו מקום מאוד מיוחד בליבי בשבילו, ובעלי רצה להנציח את אותו- לקרוא לבננו בשמו. שם הסב - כריסטופר (כריס). למרות שזהו לא שם יהודי הסב אכן יהודי (אנו מתגוררים בארה"ב אך מתכננים לעשות עליה בקרוב מאוד). הייתי מעוניינת לדעת האם זה ר מבחינת הדת לתת לו את השם או כשם שני. רוב תודות.
תשובה: וברכת ד  שהכל יעבור ב ושמחה. מקובל אצל יהודי ארה"ב שיש שתי שמות על כן כדאי לבדוק אצל משפחה האם ידוע השם היהודי. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מלחמת גוג ומגוג: שבוע טוב ו השאלה היא האם יכול להיות שהמלחמה עכשיו היא מלחמת גוג ומגוג? שמוסלמים בכל מדינות העולם קמים נגדנו. ובכלל יש התאמה להרבה כתובים - 1. "וחוזר מלך פרס ומחריב את כל העולם"- איראן עם האטום 2. הגמרא במסכת סנהדרין קובעת שבן דוד יגיע בשנה שאחרי שנת שמיטה, ושנת השמיטה עצמה תתאפיין במלחמות.- אנחנו בפתיחה של שנת שמיטה. 3.ספר יחזקאל- "לכן הנבא בן-אדם ואמרת לגוג, כה אמר אדני ה, הלוא ביום ההוא בשבת עמי ישראל לבטח תדע. ובאת ממקומך מירכתי צפון, אתה ועמים רבים אתך, רכבי סוסים כלם קהל גדול וחיל רב. " ועוד ועוד. יכול להיות שאנחנו קרובים קרובים לגאולה? (הלוואי) והאם באמת תהיה מלחמת גוג ומגוג?.
תשובה: וברכת ד  אנו בטוחים שכל דברי הנביאים יתקיימו במלואם, אמנם אין אנו יודעים איך וכיצד, ולא כדאי לנסות להתאים את הדברים, מכיוון שכל שינוי קטן יכול לשנות. על כן העיקר הוא להתעסק בלהרבות זכויותיהם של ישראל וללמד עליהם סנגוריא (עיין מסילת ישרים) שזה עיקר העבודה ובייחוד בימים ושעות קשות. בברכת התורה והארץ יהודה הלוי עמיחי מכון התורה והארץ
שאלה: סקייטבורד בשבת:, האם מותר לרכוב בשבת על סקייטבורד?
תשובה: וברכת ד  יש מקום להקל לילד קטן. בברכת התורה והארץ יהודה הלוי עמיחי מכון התורה והארץ
שאלה: ימי בין המצרים: רציתי לברר האם יש איסור בהחלקת שיער (החלקה יפנית) בשלושת השבועות? אשמח לתשובתכם,.
תשובה: וברכת ד  הלכתית זה מותר, אבל לא ברור שראוי לעשות כן. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שינוי נוסח תפילה: האם אני יכול לשנות את נוסח התפילה שלי ל"ספרד" למרות שאבי מתפלל בנוסח "אשכנז"? כי ספרד זה לא נוסח שלם זה רק נוסח אשכנז מתוקן וחסידי. :)
תשובה: וברכת ד  לכתחילה אין לשנות נוסח. אמנם היו מקרים שגדולי ישראל שינו מאשכנז לספרד או להיפך, אבל כל זה שייך בגדולי ישראל שיש להם טעמים מיוחדים ובקיאים בסתרי התפילה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חילול שבת של קטן לצורך עצמו: בני בן ה 2.8 שיחק בשבת במשחק שהחל לנגן, האם עליי לקחת לו את המשחק ובכך לגרום לבכי ותסכול או שמפאת גילו הצעיר הוא יכול להמשיך לשחק במשחק??
תשובה: השאלה היא האם הילד מבין מהי שבת וחובת שביתה בשבת. אם אין לו כל מושג בענין אזי "בקטן שאינו בר הבנה כלל, אין חובת חינוך על האב ואינו צריך למונעו כלל מעשיית איסור. כל זה כאשר הקטן עושה האיסור מעצמו ולצורך עצמו." עייני תשובה מפורטת
שאלה: גילוח בשלשת השבועות: הרב, האם יש מקום להקל ולהתגלח לפני ראש חודש אב לאדם שרגיל בגילוח ומרגיש לא בנוח לצאת בציבור לאחר שבועיים של חוסר גילוח ורוצה להתגלח לפני שמתחילים תשעת הימים. ראיתי בפניני הלכה לרב מלמד שכתב בהערות שהרב סולובייציק מתיר את הדבר ולמעשה המיקל יש לו על מי שיסמוך. האם הרב מיקל גם כן במקרה הנ"ל?
תשובה: איני נוהג להקל בנושא שהפך להיות מנהג ישראל והוא מהותי מאוד. ראויה היא ירושלים שנביע את אבלותינו עליה במלוא הדרך.
שאלה: דג מלוח: הרב רציתי לדעת מה דין דגי המלוח אשר קונים בחנויות אוכל מוכן או שלוקחים מקידוש בבית הכנסת.הכוונה האם זה פרווה או חזקת בשרי? ואם זה חזקת בשרי מה ההשלכות לכך?
תשובה: הדין אינו בדג אלא בדרך שהכינו אותו ובמה שנעשה סביבו: האם השתמשו באותו סכין לחתוך בשר ודג (גם אם רחצו אותו בין לבין)? צריך לבדוק כל מקרה לגופו ולברר כיצד בדיוק הכינו את הדגים. עיין בקישור להלן
שאלה: מעלת סעודת ראש חודש:. אני ב"ה משתדלת להקפיד לכנס את המשפחה המורחבת על מנת לקיים סעודת ראש חודש מידי חודש. לא הצלחתי למצוא אם יש מעלה לדבר או הלכה המתייחסת לנושא. אשמח אם תוכלו לסייע לי בעניין על מנת לחזק את הרצון והעשייה. מראש - ואשריכם על העשייה המרובה!
תשובה: וברכת ד  סעודת ר"ח הוזכרה אצל שאול שהיה עושה סעודות ר"ח, והובא גם בהלכה סי  תיט, "מצוה להרבות בסעודת ר"ח". אמנם אין צורך בסעודה ממש אפשר להוסיף בפירות וירקות, אבל נראה שלפחות מאכל אחד מיוחד מהראוי לעשות לכבוד ר"ח. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חלום: רציתי לשאול בבקשה שאלה על חלום ממש מוזר שהיה לי :יש לי בעיית שיניים שמאלצת אותי לעבור שלוש עקירות כירורגיות לשיני הבינה שלי. ואתמול, חלמתי שאחת מהן נופלת אבל לא שלמה אלא נופלת בחלקים לבנים בלי השורש של השן.וייצא לי הרבה דם. בחלום שמחתי על כך שאולי חסכתי לי עקירה אחת.אבל כשקמתי נחרדתי כי קראתי ששיניים נופלות אינן מהוות תמיד סימן טוב.מה עליי לעשות??
תשובה: וברכת ד  חלומות שווא ידברו, ובייחוד כשאת עוסקת בנושא, רק חלום שנופל סתם עליו דנים בגמ, אבל במקרה שאדם כל היום חושב על נושא מסויים ברור שבלילה גם כן יחשוב על כך. על כן אין לכך כל השפעה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חלום: חלמתי חלום ואני רוצה לדעת מה פירושו. חלמתי שאני וידיד שלי התחברנו ונתנו נשיקה בפה מה זה אומר?
תשובה: וברכת ד  חלומות שווא ידברו. ברור שכל חלום יש בו מהרהורי הלב, וצריך לחשוב היטב על הקשר בינכם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תה צמחי: איזה כשרות על תה צמחי ויסוצקי תות שדה וורד הבר
תשובה: יש לחברה זו הרבה סוגי תה. ויש שם שני הכשרים שונים. על חלק יש בד"ץ מהדרין של הרב רובין ועל חלק יש כשרות רגילה. איני יודע איזו כשרות יש על התה הספציפי הזה.
שאלה: לשון הרע: איך אני יכולה לא להאמין ללשון הרע? אני מנסה מאוד להשתדל, אבל לפעמים אני כן מאמינה. גם אם הייתי באותו זמן שאדם עשה משהו לא טוב, ואז מישהו מספר את זה עליו (ואין לי תועלת בלשון הרע הזה) איך אני יכולה לא להאמין אם הייתי שם וראיתי?? ואני חושבת שלמדתי שבמצווה ואהבת לרעך כמוך, או לא תשנא את אחיך בלבבך, צריך לפי איזה פירוש שאם אתה שומע דבר גנאי על חברך צריך לא להאמין ולספר עליו דברי שבח. האם זה לא אבק לשון הרע? ויישר כח!! יום טוב
תשובה: המצווה העיקרית בשמירת הלשון היא לא לספר ולא לשמוע דברים. עליך להשתדל מאוד שלא לשמוע. הדרישה שלא להאמין באה כדי למנוע את הנזק ממי שכבר שמע לשון הרע. כדי לא להאמין לא צריך לחשוב שמי שמספר לנו הוא שקרן. אפשר לחשוב שהוא לא בדיוק יודע, או שהוא שמע ממישהו או שהוא התרשם לרעה וזה לא היה בדיוק כמו שהוא מתאר. אפשר גם לדון את ה- רשע  לכף זכות ולומר שהוא לא התכוון או לא ידע וכד  אם ראית בעצמך מישהו עושה דבר רע אז אצלך אין משמעות לאיסור לשון הרע מפני שאת יודעת את הדבר מתוך עדות ראיה אישית שלך. למרות זאת עדיין אפשר לתקן את שמיעת הדברים הרעים על ידי עין טובה ולדון את האדם לכף זכות.